De Melocactis generatim. Anatomia et physiologia. 117 
De eodem argumento nuper disseruit Cl. Meyen. Putat eos e 
simplici cellularum serie componi, plerumque autem complanatos 
esse, ita ut fasciam referant, quae non raro spira liter torta sit. Ne- 
que tamen structuram cum ea vasorum spiralium fasciatorum com- 
parandam invenit, ut R. Brown statuerat. In quibusdam Meloca- 
ctis cellulas hos pilos componentes inflatas observavit (cf. Ueber die 
neuesten Fortschritte der Anat. u. Phys. der Gewachse. Harlem. 1836. 
p. 172). Pilos autem eiusmodi compressos in laminam spiralem solvi 
posse, figuris pilorum Cacti cylindrici idem auctor commonstravit 
(1. c. Tab.lX. B. Fig.31— 33). Ip se diversarum Melocacti specierum 
pilos microscopii ope examinavi et vix ullam in variis speciebus dif- 
ferentiam inveni. Pili diaphani sunt, utplurimum complanati, irre- 
gulariter torti, et in torsionis locis articulati videntur. Fortissimo 
augmento striae spirales in earum membrana observantur, et secun- 
dum has strias pili tubulus, inprimis siccus, in laminam spiraliter 
contortam hic vel illic solvitur. Nunquam autem integrum pilum ita 
evolvere potui. Esset sane magni momenti, per varia evolutionis sta- 
dia horum pilorum fabricam persequi. 
Spinae adultae e substantia subdiaphana compositae texturam 
fibrosam sed vix accuratius investigandam offerre solent. Nascen- 
tes autem in planta germinante structuram offerunt, qualem in nullo 
alio plantarum genere vidi. Sunt scilicet molles, albicantes, flexiles 
et ciliolis tenuissimis undequaquam obsitae. Non nisi fortissimo 
augmento earum structura intelligitur. Spina ipsa cava videtur, et 
intus tubulis longitudinalibus percursa, non secum invicem coalitis. 
Ciliolae illae utplurimum etiam cavae videntur, aliae vero valde 
complanatae, fere foliaceae, flexae tortaeque, et in quibusdam 
tubulus cernitur qui obscure transversim striatus vasi spirali simi- 
lis videtur. Fateor, talem structuram vix spinarum ex perula 
abortiva ortum confirmare, sed fere integrum axim abortivum in 
